চেরাগী পাহাড় লুসাই ভবন সংলগ্ন চট্টগ্রাম একাডেমি মিলনায়তনে তিনদিন ব্যাপী এ উৎসবের উদ্বোধক ছিলেন প্রখ্যাত সাহিত্যিক-মুক্তিযোদ্ধা বেগম মুশতারী শফী। তিনি বই উৎসবের আয়োজন অব্যাহত রাখার উপর গুরুত্বারোপ করে বলেন, বইয়ের প্রতি আকৃষ্ট করতে, পাঠাভ্যাস গড়ে তুলতে, বই কেনায় উৎসাহিত করতে বই উৎসবের প্রয়োজন। বই মনের ভাব বিকশিত করে। বইয়ের কোন বিকল্প নেই। এর আগে উদ্বোধক ও প্রধান অতিথি বেলুন উড়িয়ে তিনদিনের শরৎকালীন বই উৎসবের উদ্বোধন করেন।